חיזוק לימין? ערוץ 20 נבחר למפעיל הבא של ערוץ הכנסת
אחרי שקיבל אישור להקים חברת חדשות, ערוץ 20 זוכה לעוד בשורה טובה ממועצת הכבלים והלוויין, ויחליף לאחר 11 שנה את 'חדשות 2' כמפעיל של ערוץ הכנסת
אלכסנדר כץ | 04/05/17 14:33 7
בסיומו של מכרז בהשתתפות 4 מתמודדים, בחרו חברי מועצת הכבלים והלוויין ביושבם כוועדת מכרזים, בערוץ 20 כמפעיל הבא של ערוץ הכנסת. הזוכה יחל כעת בהכנות לקראת העלייה לאוויר בחודש יולי הקרוב. בכך יסתיימו 11 שנים בהם חברת החדשות של ערוץ 2 הפעילה את ערוץ הכנסת.
הבחירה בערוץ 20 מתכתבת גם עם האישור שקיבל הערוץ להקים חברת חדשות עצמאית שתשדר מהדורת חדשות יומית ומספר מבזקים. זכייה כזו מקפיצה את ערוץ 20, שעד כה זוכה לאחוזי צפייה נמוכים מאד, בין היתר בשל היותו ערוץ ייעודי ונישתי. נראה גם כי מדובר בחיזוק לראש הממשלה בנימין נתניהו, כאשר גוף המזוהה עם הימין ינהל את ערוץ הכנסת.
בחודש אוקטובר פרסמה מועצת הכבלים והלוויין את המכרז להפעלת ערוץ הכנסת, לקראת הפעלתו בחודש מאי השנה. המכרז החדש מנע מ-HOT ו-yes, רשת, קשת וערוץ 10, להתמודד בו, כמו גם מבעלי עיתונים יומיים מודפסים רבי תפוצה – כגון ישראל היום וידיעות אחרונות. מי שכן התמודד הן 4 קבוצות: 'חדשות 2'; קבוצת RGE המפעילה את ערוץ 10 וחדשות 10; קבוצה הכוללת את תיא תקשורת, רם בלניקוב ויסמין TV; וערוץ 20. שני גופים נוספים שהביעו רצון להפעיל את ערוץ הכנסת הם ערוץ 9 שהחליט לסגת בו ממהלך כזה, וכך גם תאגיד השידור הציבורי כאן.
ההצעה הזוכה של ערוץ 20 זכתה ל-930 נקודות מתוך 1,000 אפשריות. הצעת RGE זכתה ב-822 נקודות, 'חברת 2' עם 814 נקודות ושידורי העם עם 751 נקודות.
המועצה גייסה באמצעות מכרז פומבי 2 יועצים חיצוניים, דני רייכר ושושנה רבן, בעלי ניסיון של שנים רבות בתחום הטלוויזיה והדיגיטל. תקציב הערוץ נקבע על 25.2 מיליון שקלים בשנה, הנגזר מתקציב הכנסת, סכום גבוה משמעותית מזה שעמד עד כה לרשות ערוץ הכנסת - כ-19 מיליון שקלים בשנה. בהתאם לתנאי המכרז, מחויב הזוכה להקים חברה בעלת מטרה יחידה לרבות להפרדה חשבונאית בין החברה הזוכה שהוקמה לצורך הפעלת הערוץ לבין חברות האם המחזיקות בה.
תגיות חדשות 2 | ערוץ 20 | ערוץ הכנסת
נתניהו שולט ביד רמה בתקשורת - ישראל היום, ידיעות אחרונות, תאגיד, ערוץ הכנסת.
דיקטטורה זוחלת 04/05/2017 23:24
בקרוב כמו בטורקיה.
אולי עכשו נראה שינוי חיובי ויותר איזון בשידורים.
ישראלי 04/05/2017 22:02
ערוץ 20 יהפוך במהרה לערוץ העם. כבר עכשו יש הרבה יותר צופים ממה שמעריכים . ישר כח גדול וברכת הצלחה רבה לערוץ 20.
נשמע כמו משהו שיבשיל לחקירה, כתב אישום והרשעה (ל"ת)
מסריח 04/05/2017 17:53
יששש !! שהשמאל יאכל את הלב
באגיו 04/05/2017 15:03
הגיע הזמן לשינוי וערוץ 20 הוא הסימן הטוב ביותר לכך . אמנם לא מספיק אבל לפחות התחלנו במשהו . מה שהכי חשוב זה שהשמאל השפל הולך להתבכיין עכשיו ולאכול את הלב , וזה תמיד דבר טוב . כשהשמאל עצוב , סימן שעם ישראל ומדינת ישראל בכיוון הנכון .
זה מה שחשוב לכם? שהשמאל יתלונן?
דמוסתנס 04/05/2017 18:02
ימנים הזויים...
ערוץ 20+ישראל היום+ערוץ הכנסת+אתר וואלה+התאגיד+nrg
בדרך לדיקטטורה 04/05/2017 14:57
אין אופוזיציה....לתפקידי שומרי הסף מונו האנשים "המתאימים"...אפשר להתחיל לבנות פסלים בכיכר העיר....
ערוץ הכנסת לערוץ 20
איציק 04/05/2017 14:46
ערוץ 20: נסיון - חודשיים וותק - חודשיים רזומה - חודשיים. אל תתפלאו שיהיה מכרז נוסף בקרוב.